League of Legends

"League of Legends" (LoL) on Riot Gamesi toodetud videomäng.
Mängu arendamisest teatati esimest korda 7. oktoobril 2008 ning mäng avaldati 29. oktoobril 2009.
Tootja väitel mängib mängu päevas keskmiselt üle 12 miljoni inimese.
League of Legendsis on 140 tšempionit, keda mängija saab mängus kontrollida. Mängus on 3 erinevat maailma, kus mängida: Twisted Treeline (Väärastunud Mets), Summoner's Rift (Manajate Org) ja Howling Abyss (Ulguv Kuristik).
Mängija esindab summoneri-i e manajat, kes loob vaimse sideme valitud tšempioniga. Igal tšempionil on erinevad atribuudid: elud e Health, mida tuleb tema tapmiseks maha võtta; võlujõud e Mana, mis näitab, kui palju ta erivõimeid kasutada saab- mõnel tšempionil seda pole, mõnel on see asendatud teistsuguste "ressurssidega;" Rünnakujõud e AD ning Võimejõud e AP (attack damage, ability power), mis suurendavad tavarünnakute/füüsiliste võimete või maagiliste võimete tekitatud kahjut; armor e turvis(vähendab saadud füüsilist kahju) ning magic resistance e vastupidavus võlujõule; movement speed  ja attack speed, liikumis- ning rünnakukiirus; ning rünnakukaugus - range ja lifesteal & spell vamp e eluimemine ning loitsuvamp, suurendavad elude vastaselt endale "röövimist."
Vastavalt neile atribuutidele ning võimetele jaotatakse tšempionid kategooriatesse: tank e vastupidav tšempion; marksman-täpsuslaskja e kaugelt ründav tavarünnakute-põhine tšempion; maag(mage) e võimetepõhine tšempion; support e toetaja, kes näiteks ravib sõpru või segab vastaseid neid nt uimastades; assassin, salamõrtsukas, kes hüppab vastasele kiiresti peale ning teeb palju kahju; ning lõpuks võitleja, inglise keeles fighter, kes on midagi tanki ja salamõrtsuka vahepealset- keskmiselt nii kahjut kui ka vastupidavust.

Summoner's Rift

Summoner's Rift on maailm, kus saavad võistelda 5 tšempionit 5 tšempioni vastu. Võitja on tavaliselt see kes hävitab neksuse (baasis oleva suurima ehitise, tiimi jõuallika). Et jõuda neksuseni, on vaja hävitada ka 5 seda kaitsvat n-ö kahurit ja inhibitor (sarnaneb neksusega, ent väiksem). Inhibitor annab tiimile tugevamad NPC-d, keda mängus kutsutakse minionideks e käsilasteks ning kes aitavad vastase baasi vallutada. Siin maailmas on 3 pearada ja mängijad lähevad tavaliselt selliselt: 1-1-1-2, st. et ülemisele rajale läheb üks mängija (enamasti tank), metsa ehk jungle-isse e džunglisse läheb üks, keskele üks (tavaliselt AP-l põhinev maag) ja alumisele rajale samuti kaks (täpsuslaskja ja toetaja).

Twisted Treeline

Samalaadne nagu eelnev maailm, kuid kahureid on ainult 4 ja ka mängijaid saab olla kuni 3. Pearadu on kaks, mängijad panevad tavaliselt ülemisele pearajale kaks, ja alumisele pearajale ühe mängija. Selle maailma "džungel" on väga väike.

Howling Abyss

Maailm, kus tuleb hävitada neksus, mida kaitsevad 4 kahurit ja inhibitor. Mängijaid saab olla kuni 5. Maailma eripära on see, et radu on ainult üks. Selles maailmas mängitava mängulaadi nimi on ARAM- all random all mid e kõik suvalised kõik keskel, kuna mängitakse suvalistel tšempionitel keskmisel, ainsal rajal.

League of Legends kui e-sport

League of Legendsil on suur e-spordi kogukond. Paljudes eri regioonides toimuvad turniirid, kust parimad saavad hooaja lõpus toimuvatele maailmameistrivõistlustele, esimesel hooajal võitis Euroopa tiim Fnatic, teisel hooajal Taiwani tiim Taipei Assassins, kolmandal hooajal Korea tiim SK Telecom T1, neljandal hooajal võitis Korea tiim Samsung Galaxy White.
Neljanda hooaja finaalmäng toimus Seouli maailmameistrivõistluste areenil, kus toimus ka 2002. aasta jalgpalli maailmameistrivõistluste finaal. Kõige suuremaks vaatajatearvuks sai 11 miljonit inimest.
Viienda hooaja võitis SK Telecom T1. SKT T1 võitis ka kuuenda hooaja ja võistkonna kahjuks kaotasid nad sel aastal toimunud Worldsi, ning jäid teiseks. Esimeseks jäid seitsmendal hooajal SSG.
Eestlastest on League of Legendsi e-spordis osalenud Johannes ''Puszu'' Uibos, kes mängis kolmandal hooajal Fnaticu tiimis ning käis ka Los Angeleses kolmandal hooajal maailmameistrivõistlustel. Tuldi tagasi jagades kolmandat kohta ning tiimi peale võideti 113000 €.